HANKE „KUNDA LEINAMAJA REKONSTRUEERIMISTÖÖDE II ETAPP“ MENETLUSE KORD

Viru-Nigula vallavalitsus teeb huvitatud ettevõtjatele ettepaneku esitada pakkumus vastavalt hanke alusdokumentides ning tehnilises kirjelduses ja projektdokumentatsioonis sisalduvatele tingimustele.

**1. Riigihanke ese**

1.1. Riigihanke esemeks on Kunda leinamaja rekonstrueerimistööd (II etapp, peamiselt sisetööd).

1.2. Pakkumus esitatakse vastavalt käesolevas korras ja hanke alusdokumentides esitatud juhistele ning lähtudes Tehnilisest kirjeldusest ja projektdokumentatsioonist.

**2. Objektiga tutvumine**

2.1. Pakkumuse esitamise eelduseks on objektiga tutvumine. Tutvumise fikseerib hankija kontaktisik (kontaktisik punktis 2.3) ning objektiga tutvumiseks on kõigile võimalikele pakkujatele määratud üks ühine aeg, so **30.09.2020 kell 13.00** (kogunetakse objekti juurde aadressil Kalmistu põik, Kunda linn Viru-Nigula vald). Muid kokkuleppeid hankija pakkujatega ei tee.

2.2. Hankija eeldab, et tööde teostamise objektiga tutvumine on eelkõige vajalik selleks, et pakkuja saaks oma pakkumuses arvestada kõigi oluliste asjaolude ja tingimustega, mis on vajalikud siduva pakkumuse ning koos sellega antavate kinnituste esitamiseks.

2.3. Kontaktisik on Viru-Nigula vallavalitsuse ehitusspetsialist Lembit Talli. Kontaktid Viru-Nigula valla kodulehel [www.viru-nigula.ee](http://www.viru-nigula.ee).

**3. Nõuded pakkumusele ja pakkujale**

3.1. Pakkumus on pakkuja tahteavaldus hankelepingu sõlmimiseks, mis on pakkujale siduv alates pakkumuste esitamise tähtpäevast kuni 30.11.2020. Pakkumuse esitamisega kinnitab pakkuja kõigi esitatud tingimuste üle võtmist. Tingimusliku pakkumuse esitamine ei ole lubatud.

3.2. Pakkumus peab vastama riigihanke alusdokumentides sätestatud tingimustele.

3.3. Kui pakkuja esitab pakkumuste esitamise tähtaja jooksul uue pakkumuse, ei muutu tema eelnevalt esitatud pakkumus seetõttu kehtetuks. Pakkuja võib pakkumuse enne pakkumuste esitamise tähtpäeva tagasi võtta.

3.4. Alternatiivseid lahendusi ei ole lubatud pakkuda.

3.5. Pakkumus on konfidentsiaalne kuni pakkumuse edukaks tunnistamise otsuse tegemiseni. Pakkumuses sisalduvat teavet võib avalikustada üksnes riigihangete seaduses sätestatud juhtudel ja ulatuses. Pakkuja märgib pakkumuses, milline teave on pakkuja ärisaladus ning põhjendab teabe ärisaladuseks määramist. Pakkuja ei või ärisaladusena märkida RHS § 111 lg 5 sätestatud teavet. Hankija ei avalikusta pakkumuste sisu ärisaladusega kaetud osas.

Hankija ei vastuta ärisaladuse avaldamise eest osas, milles pakkuja ei ole seda ärisaladuseks märkinud.

3.6. Ühise pakkumuse esitamisel vastutavad hankelepingu täitmise eest ühispakkujad solidaarselt.

3.7. Pakkumuse maksumus peab olema lõplik ja sisaldama kõiki kulutusi, mis on vajalikud hankelepingu nõuetekohaseks täitmiseks. 0 või negatiivse väärtusega maksumusi ei ole lubatud kasutada ja sellised pakkumused on hankijal õigus lugeda mittevastavaks ning tagasi lükata. Hankija ei hüvita hankelepingu täitmisel pakkujale mingeid täiendavaid kulusid ega tee täiendavaid makseid.

3.8. Pakkujal omama majandustegevusregistris registreeringut „Ehitamine“. Hankija kontrollib registreeringu olemasolu veebilehelt <https://mtr.mkm.ee/>.

3.9 Pakkuja riigihanke algamise ajaks lõppenud majandusaasta kogu majandustegevuse netokäive peab olema vähemalt 100 000 (sada tuhat) eurot. Kui pakkumuste esitamise tähtajaks ei ole pakkuja esitanud majandusaasta aruannet äriregistrisse, siis tuleb hankija nõudel majandusaasta netokäivet tõendada muude tõenditega.

3.10. Hankija avab pakkumused riigihanke alusdokumentides näidatud ajal. Pakkumuste avamise protokolli ei koostata.

**4. Pakkuja kõrvaldamine**

4.1 Hankija teeb päringu maksu- ja Tolliameti veebilehelt ja kõrvaldab pakkuja, kellel on riikliku maksu, makse või keskkonnatasu maksuvõlg maksukorralduse seaduse tähenduses või maksu- või sotsiaalkindlustusmaksete võlg tema asukohariigi õigusaktide kohaselt

4.2. Hankija võib pakkujalt nõuda kõrvaldamise aluste kontrollimiseks vajalikke dokumente või esitatud dokumentide sisu kohta selgitust või selgitamist võimaldavaid andmete või dokumentide esitamist hiljemalt 5 (viie) tööpäeva jooksul, kui need andmed ei ole hankijale andmekogus olevate avalike andmete põhjal oluliste kulutusteta kättesaadavad.

4.3. Kui pakkuja ei esita hankija antud tähtajaks kõrvaldamise aluste kontrollimiseks vajalikke dokumente või selgitusi esitatud dokumentide sisu kohta või selgitamist võimaldavaid andmeid või dokumente ja need andmed või dokumendid ei ole hankijale andmekogus olevate avalike andmete põhjal oluliste kulutusteta kättesaadavad, kõrvaldab hankija pakkuja riigihankest.

4.4. Kui pakkujal esinevad kõrvaldamise alused, kõrvaldab hankija pakkuja riigihankest ja teeb sellekohase põhjendatud kirjaliku otsuse.

**5. Pakkumuste vastavuse kontrollimine**

5.1. Hankija kontrollib pakkumuste vastavust riigihanke alusdokumentides esitatud tingimustele.

5.2. Hankija võib kontrollida pakkumuste vastavust riigihanke alusdokumentides esitatud tingimustele ning hinnata vastavaks tunnistatud pakkumusi enne pakkujate suhtes kõrvaldamise aluste puudumise kontrollimist. Sellisel juhul kontrollib hankija kõrvaldamise aluste puudumist vaid edukal pakkujal (nn pöördmenetlus).

5.3. Hankijal on õigus küsida pakkujalt esitatud pakkumuse kohta täpsustavaid andmeid ja täiendavaid selgitusi.

5.4. Hankija tunnistab pakkumuse vastavaks, kui see vastab riigihanke alusdokumentides sätestatud nõuetele. Hankija võib tunnistada pakkumuse vastavaks, kui selles ei esine sisulisi kõrvalekaldeid riigihanke alusdokumentides nimetatud tingimustest. Hankija teeb pakkumuse vastavaks tunnistamise kohta sellekohase põhjendatud kirjaliku otsuse.

5.5. Hankija lükkab pakkumuse tagasi, kui pakkumus ei vasta riigihanke alusdokumentides seatud nõuetele või kui pakkuja ei esita tähtajaks hankija nõutud selgitusi või kui pakkuja selgituste põhjal ei ole võimalik üheselt hinnata pakkumuse vastavust riigihanke alusdokumentides esitatud tingimustele. Hankija teeb pakkumuse tagasilükkamise kohta põhjendatud kirjaliku otsuse.

**6. Kõigi pakkumuste tagasilükkamine ja riigihanke kehtetuks tunnistamine**

6.1. Hankijal on õigus kõik esitatud või vastavaks tunnistatud pakkumused tagasi lükata igal ajal enne hankelepingu sõlmimist vastavalt RHS §-s 116 lg 1 sätestatule või kui eduka pakkumuse maksumus või kulu ületab riigihanke eeldatavat maksumust või alusdokumentides kindlaks määratud hankelepingu hinda või kulu. Kõigi pakkumuste tagasilükkamisel teeb hankija sellekohase põhjendatud otsuse.

6.2. Hankija võib põhjendatud vajaduse korral omal algatusel riigihanke kehtetuks tunnistada. Põhjendatud vajaduseks võib olla eelkõige, kuid mitte ainult:

6.2.1.kui tekib vajadus hankelepingu eset olulisel määral muuta (s.h suurendada või vähendada ehitustööde mahtu);

6.2.2.kui riigihanke läbiviimise aluseks olevad tingimused on oluliselt muutunud ja seetõttu osutub hankelepingu sõlmimine mittevajalikuks või võimatuks;

6.2.3.kui riigihankes ilmnenud ebakõlasid ei ole võimalik kõrvaldada ega menetlust seetõttu ka õiguspäraselt lõpule viia.

6.2.4. kui madalaima pakkumuse maksumuse esitanud pakkuja pakkumus on rohkem kui 5% kõrgem hanke eeldatavast maksumusest.

6.3 Hankija lükkab tagasi kõik need pakkumused, mille esitajad (st pakkujad) ei ole objektiga (st hanke esemega) tutvunud (vt punkti 2.).

**7. Pakkumuste hindamine ja edukaks tunnistamine**

7.1. Vastavaks tunnistatud pakkumusi hindab hankija 100-väärtuspunkti süsteemis. Edukaks tunnistatakse majanduslikult soodsaim pakkumus. Hindamiskriteerium: madalaima väärtusega pakkumus saab maksimaalse arvu punkte. Teised pakkumused saavad punkte proportsionaalselt vähem ja arvutatakse valemiga: "madalaim väärtus" / "pakkumuse väärtus" \* "osakaal".

7.2. Kui riigihankes on vastavaks tunnistatud ainult üks pakkumus, siis omistatakse pakkumusele automaatselt maksimaalsed väärtuspunktid ning pakkumuse sisulist hindamist ei toimu.

**8. Hankelepingu sõlmimine**

8.1. Hankija sõlmib eduka pakkujaga hankelepingu.

8.2. Pakkuja kohustub talle edastatud hankelepingu allkirjastama ning tagastama allkirjastatud hankelepingu hiljemalt 3 (viie) tööpäeva jooksul hankelepingu edastamisest arvates ning töödega tuleb alustada 14 (neljateistkümne) kalendripäeva jooksul peale allkirjastamist.

8.3. Kui edukaks tunnistatud pakkuja võtab oma pakkumuse enne hankelepingu sõlmimist tagasi või ei allkirjasta hankelepingut hankija antud tähtaja jooksul, on hankijal õigus lähtuda RHS §-st 119, sh RHS § 119 lõikest 3.

8.4 Tööd peavad olema teostatud hiljemalt 31.12.2020.

8.5 Pärast kõikide lammutustööde lõppu peab töövõtja esitama akti jäätmekäitlejale lammutusjäätmete üleandmise kohta. Hankija ei allkirjasta tööde akti enne kui vastav akt on esitatud.

8.6 Hankelepingu tasude osas ei kohaldata ettemaksu ning kogu lepinguperioodi vältel on lubatud üks (1) vaheakt.

**9. Muud sätted**

9.1. Kui hankija leiab, et pakkumuse maksumus on hankepingu eset arvestades põhjendamatult madal, kohaldab hankija RHS § 115 lg 1, 7-10 sätestatut.

9.2. Riigihanke alusdokumentide muutmisel võib hankija pikendada pakkumuste esitamise tähtaega mõistliku aja võrra.

9.3. Iga viidet, mille hankija teeb riigihanke alusdokumentides mõnele RHS-i § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms) kui pakkumuse tehnilisele kirjeldusele vastavuse kriteeriumile, tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb riigihanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile, tuleb lugeda selliselt, et see on täiendatud märkega „või sellega samaväärne“.